hotchpotch/miracl-hf-unified huggingface dataset:
Hilja Gestrin
Hilja Ilma Gestrin (o.s. Kainulainen, 28. huhtikuuta 1882 Kuhmo – 14. elokuuta 1963 Tampere) oli suomalainen arkkitehti.
Gestrin opiskeli arkkitehtuuria Polyteknillisessä opistossa Helsingissä. Opintojensa ohessa hän kävi piirustus- ja maalaustunneilla Ateneumissa ja yliopiston piirustussalissa. Valmistuttuaan arkkitehdiksi vuonna 1907 Gestrin muutti Tampereelle, jossa hän työskenteli Wivi Lönnin arkkitehtitoimistossa. Hän avusti Lönniä 
Tampereen paloaseman ja Pispalan rukoushuoneen suunnittelussa.
Kun Tampereen vanha kruununmakasiini päätettiin muuttaa Tampereen taidemuseoksi, rakennuksen muutospiirustukset annettiin Gestrinin tehtäväksi. Suunnittelussa häntä avusti taiteilija Gabriel Engberg. Piirustukset valmistuivat vuonna 1930. Gestrin suunnitteli samalla makasiinin viereen uuden piharakennuksen, johon tuli vahtimestarin asunto ja museon lämpökeskus. Nykyään talo on toimistokäytössä.
Arkkitehdin työn lisäksi Gestrin opetti piirustusta Tampereen suomalaisessa yhteiskoulussa. Hän kuului myös Tampereen Taideyhdistyksen johtokuntaan ja toimi yhdistyksen rahastonhoitajana.
Gestrin asui Commercen talossa. Hän oli naimisissa liikemies-valokuvaaja Werner Mauritz Gestrinin (1876–1952) kanssa.
Gunnar Mossberg
Elis Gunnar Mossberg, (1903 Tukholma - 1983) oli ruotsalainen taidemaalari ja kuvataiteilija.
Mossberg opiskeli Torsten Palmin johdolla vuosien 1918-1920 välisenä aikana ja Karl Gullbergin johdolla vuosina 1924-1925. Opintomatkoja Mossberg teki Saksaan, Englantiin, Ranskaan, Espanjaan ja Kreikkaan. Julkisesti hänen teoksiaan on nähtävillä O.K:n pääkonttorilla Tukholmassa. Mossbergin taulujen aiheita olivat usein rannat veneineen sekä Gotlannin maisemat.
Erik Magnusson
Erik Allan Magnusson (s. 1919 Borgeby) oli ruotsalainen kuvataiteilija ja kuvanveistäjä.
Magnusson opiskeli sekä Oskar Anderbergin että Jonas Frödingin johdolla. Hän teki myös opintomatkoja Eurooppaan. Magnusson maalasi värikylläisiä maisemia sekä muotoili figuureja ja rintakuvia.
Pukki paratiisissa
Pukki paratiisissa ("Det tossede paradis") on suuren kansainvälisen suosion saanut tanskalainen seksikomedia vuodelta 1962. Gabriel Axelin ohjaaman elokuvan näyttelijöitä ovat Dirch Passer, Ghita Nørby, Arthur Jensen ja Hugo Herrestrup. Bob Ramsing teki elokuvan käsikirjoituksen Ole Juulin romaanin pohjalta.
"Pukin paratiisissa" näki Ruotsissa kaksi miljoonaa katsojaa, ja pelkästään Saksan liittotasavallasta vain 700 000 Tanskan kruunua maksanut elokuva toi 18 miljoonaa Saksan markkaa lipputuloja.
Freddy Kamrasin tuotua elokuvan Suomen ensi-iltaan joulukuussa 1963 se pysyi Helsingin Maximin ohjelmistossa peräti 53 viikkoa ja oli huippusuosittu ympäri maata. 1980-luvulla elokuva sai uutta mediahuomiota, kun vastavalittu kulttuuriministeri Anna-Liisa Kasurinen mainitsi sen näkemänään elokuvana.
"Pukki paratiisissa" -elokuvan suosion myötä sen tuottajayhtiö Palladium Films teki useita muita Suomessakin nähtyjä seksikomedioita, kuten "Masurkka sängynlaidalla" (1970), "Hammaslääkäri sängynlaidalla" (1971), "Pukki sängynlaidalla" (1972), "Rehtori sängynlaidalla" (1972), "Romantiikkaa sängynlaidalla" (1973), "Hyppelyä sängynlaidalla" (1975) ja "Merimies sängynlaidalla" (1976).
Trangøn saarella miehet syövät paljon kananmunia ja säilyttävät näin viriiliytensä. Miesten lemmenkutsu saa naiset syttymään jopa kilometrien päästä. Kun naispuolinen sisäministeri saapuu sotalaivoineen panemaan separatistisia saarelaisia kuriin, miesten erikoistaidoille tulee käyttöä.
"Video-oppaassa" vuodelta 1994 Sam Inkinen toteaa tämän skandinaavisen kulttielokuvan olevan jotensakin katsottava, ”ainakin jos unohtaa turhat laatukriteerit”. Hän antaa "Pukille paratiisissa" kaksi tähteä viidestä, mikä vastaa sanallista arviota ”hyvä”.
Jokihaukka
Jokihaukka ("Leptodon cayanensis") on haukkojen heimoon kuuluva lintu. Sen levinneisyysaluetta ovat Etelä-Amerikassa Argentiina, Belize, Bolivia, Brasilia, Colombia, Costa Rica, Ecuador, El Salvador, Ranskan Guyana, Guatemala, Guayana, Honduras, Meksiko, Nicaragua, Panama, Paraguay, Peru, Suriname, Trinidad ja Tobago ja Venezuela.
Linnun kanta on levinneisyysalueellaan pienenemässä.
Linnun paino on 474 grammaa.
Huuhaarallit
Huuhaa-rallit – superhärskit tai Huuhaarallit on Martti Innasen vuonna 1978 julkaisema albumi. Sävellys, sovitus, sanoitus ja esitys Martti Innanen
Iides
Iides on Tampereen keskiseen suuralueeseen kuuluva suunnittelualue joka sijaitsee Iidesjärven eteläpuolella. Iideksen suunnittelualueeseen kuuluvat Viinikan, Nekalan, Vihiojan, Jokipohjan ja Muotialan tilastoalueet. Tilastoalueet vastaavat suurin piirtein kaupunginosia.
Herva (suunnittelualue)
Herva on Tampereen kaakkoiseen suuralueeseen kuuluva suunnittelualue. Hervan suunnittelualueeseen kuuluvat Hervannan, Ruskon ja Hervantajärven tilastoalueet. Tilastoalueet vastaavat suurin piirtein kaupunginosia.
Kauka
Kauka on Tampereen kaakkoiseen suuralueeseen kuuluva suunnittelualue. Kaukan suunnittelualueeseen kuuluvat Turtolan, Viialan, Haiharan, Kaukajärven, Lukonmäen ja Hallilan tilastoalueet. Tilastoalueet vastaavat suurin piirtein kaupunginosia.
Claire Foy
Claire Foy (s. 16. huhtikuuta 1984 Stockport, Suur-Manchester) on englantilainen näyttelijä. Hänet tunnetaan muun muassa rooleistaan Anna Boleyninä minisarjassa "Susipalatsi" (2015) ja nuorena Elisabet II:na Netflix-sarjassa "The Crown" (2016–2017), josta hänet palkittiin Golden Globella.
Foy teki televisiodebyyttinsä jo opiskellessaan Oxford School of Dramassa. Televisiodebyyttinsä jälkeen hän siirtyi teatterin puolelle ja näytteli Royal National Theatressa, Lontoossa. Hän esiintyi myös televisioelokuvassa "Terry Pratchett’s Going Postal" sekä elokuvassa "Musta noita".
Foy esittää nuorta Britannian kuningatarta Elisabet II:ta Netflixin vuonna 2016 alkaneen "The Crown" -sarjan pääosassa. Tammikuussa 2017 hänet palkittiin roolistaan Golden Globella ja SAG-palkinnolla.
Foy syntyi Stockportissa ja kasvoi Manchesterissä sekä Leedsissä. Hän oli nuorin perheensä kolmesta lapsesta. Foyn vanhemmat erosivat hänen ollessaan kahdeksanvuotias. Hän opiskeli draamaa Liverpoolin John Mooresin yliopistossa sekä näyttelemistä vuoden pituisessa opinto-ohjelmassa Oxford School of Dramassa. Hän valmistui vuonna 2007 ja muutti ystäviensä kanssa Peckhamiin, Lontooseen.
Foy tapasi puolisonsa, näyttelijä Stephen Campbell Mooren, "Mustan noidan" kuvauksissa. Heillä on tytär, joka syntyi hiukan ennen "The Crownin" ensimmäisen kauden kuvauksia.
Jared Harris
Jared Harris (s. 24. elokuuta 1961 Lontoo) on englantilainen näyttelijä. Hänet tunnetaan muun muassa Lane Prycen roolistaan televisiosarjassa "Mad Men", josta hän oli ehdolla Emmy-palkintoon parhaasta miessivuosasta vuonna 2012. Lisäksi hän on näytellyt muun muassa elokuvissa "Syntyneet tappajiksi" (1994), "" (2011), "Lincoln" (2012) ja "Boksitrollit" (2014), jossa hänellä oli äänirooli. Hän esittää kuningas Yrjö VI:ta Netflixin televisiosarjassa "The Crown" (2016).
Harris on näyttelijä Richard Harrisin ja tämän ensimmäisen vaimon, Elizabeth Rees-Williamsin, poika. Hänen nuorempi veljensä on näyttelijä Jamie Harris ja vanhempi veljensä ohjaaja Damian Harris.
3-metyylipyridiini
3-metyylipyridiini eli β-pikoliini tai 3-pikoliini (CHN) on heterosyklisiin aromaattisiin yhdisteisiin kuuluva pyridiinin johdannainen. Yhdistettä käytetään orgaanisen kemian synteeseissä valmistettaessa esimerkiksi lääkeaineita. 3-metyylipyridiini on 2- ja 4-metyylipyridiinien isomeeri.
3-metyylipyridiini on huoneenlämpötilassa väritöntä nestettä ja sillä on pyridiininkaltainen hieman epämiellyttävä haju. Yhdiste liukenee erittäin hyvin veteen sekä moniin orgaanisiin liuottimiin kuten etanoliin ja dietyylieetteriin. 3-metyylipyridiini on heikko emäs. 3-metyylipyridiini voidaan hapettaa kaliumpermanganaatin avulla nikotiinihapoksi. 3-metyylipyridiini ärsyttää hengitysteitä, silmiä ja ihoa. Sille altistumisesta voi aiheutua oireina muun muassa huonovointisuutta, yskää sekä pää- ja vatsakipua.
Muiden metyylipyridiini-isomeerien tavoin myös 3-metyylipyridiiniä esiintyy kivihiilitervassa, josta sitä voidaan eristää. Pääosa tuotetusta 3-metyylipyridiinistä muodostuu kuitenkin pyridiinin valmistuksen sivutuotteena, kun formaldehydi ja asetaldehydi reagoivat ammoniakin kanssa tai akroleiini reagoi ammoniakin kanssa. Katalyytteinä käytetään metallioksideja kuten alumiinioksidia. Näissä reaktioissa syntyy myös muita metyylipyridiinejä. Selektiivisesti 3-metyylipyridiiniä voidaan valmistaa vedyttämällä 2-metyyliglutaronitriiliä.
3-metyylipyridiiniä käytetään orgaanisen kemian synteeseissä. Siitä valmistetaan muun muassa nikotiinihappoa, niasiinia, 3-syanopyridiiniä, fluatsifoppi-butyyliä, nisergoliinia, klorpyrifossia sekä tekstiilien vedenestokäsittelyissä käytettäviä kemikaaleja. Lisäksi yhdisteestä voidaan valmistaa väriaineita. 3-metyylipyridiiniä käytetään liuottimena erityisesti liuottamaan hartseja.
Herva
Herva voi tarkoittaa seuraavia:
Juhana Säde
Juhana Säde (s. 1975 Riihimäki) on suomalainen kirjailija.
Säteen historiallisissa romaaneissa fiktiivinen päähenkilö seikkailee tunnettujen historiallisten tapahtumien pyörteissä. Maattomat kuninkaat -romaanin kertomus sijoittuu vuosien 967-983 väliseen aikaan, suomalaisittain esihistorialliselle rautakaudelle, jolta on säilynyt erittäin vähän kirjallista tietoa Pohjolan osalta. Muutamien saaga- ja kronikkamainintojen pohjalta Säde on rakentanut kirjakielettömien itämerensuomalaisten olemassaolon huomioivan tarinan.
Kirjailija Taru Väyrysen arvion mukaan teoksen tyyli on eleetöntä, lähes karun toteavaa, ja Säde jättää paljon tilaa lukijan omalle kyvylle oivaltaa ja ymmärtää.
Kaupunkien kuningatar jatkaa itsenäisenä jatko-osana hämäläisen Rautian tarinaa nykyisin Bysantiksi kutsutussa Itä-Rooman valtakunnassa ja sen pääkaupungissa Konstantinopolissa.
Lisäksi Säde on julkaissut e-kirjana tieteisnovellin Venuksen Sisaret.
Venuksen Sisaret. 2017. ISBN 978-951-568-249-9.
Tasa
Tasa on Tampereen koilliseen suuralueeseen kuuluva suunnittelualue. Tasan suunnittelualueeseen kuuluvat Niihaman, Atalan, Ojalan, Kumpulan, Tasanteen ja Olkahisen tilastoalueet. Tilastoalueet vastaavat suurin piirtein kaupunginosia.
Breakin’ Outta Hell
Breakin' Outta Hell on australialaisen rockyhte Airbournen neljäs studioalbumi. Se julkaistiin 23. syyskuuta 2016 levymerkillä Spinefarm.
Liela
Liela on Tampereen luoteiseen suuralueeseen kuuluva suunnittelualue. Lielan suunnittelualueeseen kuuluvat Lielahden, Niemanrannan, Pohtolan, Lintulammen ja Ryydynpohjan tilastoalueet. Tilastoalueet vastaavat suurin piirtein kaupunginosia.
Lentävä
Lentävä on Tampereen luoteiseen suuralueeseen kuuluva suunnittelualue. Lentävän suunnittelualueeseen kuuluvat Niemen ja Lentävänniemen tilastoalueet. Tilastoalueet vastaavat suurin piirtein kaupunginosia.
Antti Ilveskoski
Antti Juhani Ilveskoski (10. toukokuuta 1944 Sortavala – 28. huhtikuuta 2008 Espoo) oli arkkitehti, joka keskittyi työssään etenkin julkisiin tiloihin. Hän vastasi Yrjönkadun uimahallin restauroinnista ja Tampereen taidemuseon laajennuksesta. Ilveskoski voitti myös useita arkkitehtuurikilpailuita.
Ilveskoski piti tärkeänä, että vanhoja rakennuksia säilytetään ja kohdellaan kunnioittavasti. Hän halusi töidensä sopeutuvan ympäristöön ja korosti rakennusten toiminnallisuutta. Hänen ammatillisia esikuviaan olivat arkkitehdit Aarne Ervi ja Alvar Aalto. Ilveskosken uranvalintaan vaikutti vahvasti hänen isänsä Jaakko Ilveskoski, joka toimi Tampereen kaupunginarkkitehtina vuosina 1953–1972.
Antti Ilveskoskella oli arkkitehtitoimisto Helsingissä ja sivutoimisto Tampereella. Hän kuoli äkilliseen sairauskohtaukseen kotonaan keväällä 2008.
Arthur O'Hara Wood
Arthur O'Hara Wood (s. 1890 Melbourne – 6. lokakuuta 1918 Saint-Quentin) oli australialainen tennispelaaja, joka voitti Australian avoimet vuonna 1914.
Nikolai Enckell
Nikolai Enckell (20. elokuuta 1833 Isokartano, Ulvila – 5. marraskuuta 1916 Helsinki) oli suomalainen Venäjän keisarillisessa armeijassa palvellut kenraaliluutnantti.
Enckellin vanhemmat olivat tullihallituksen päätirehtööri, kollegineuvos, everstiluutnantti Carl Gustaf Enckell (1798–1849) ja Adolfina Kristina Le Bell (1797–1879). Hän valmistui 1854 Paavalin jalkaväen junkkarikoulusta Pietarista ja palveli sitten 3. kenttätykistöprikaatissa ja 1. krenatööritykistöprikaatissa Krimin sodan aikana 1854–1856. Sodan jälkeen hän palveli vuodesta 1858 4. yhdistettyssä reservitykistöprikaatissa. Hänestä tuli aliluutnantti 1856 ja luutnantti 1858.
Enckell siirrettiin 1863 Viaporin linnoitustykistöön ja 1873 2. patterin päälliköksi 24. kenttätykistöprikaatiin jonka riveissä hän osallistui Turkin sotaan 1877–1878. Hän toimi vuodesta 1893 4. tykistöprikaatin komentajana. Enckellistä tuli alikapteeni 1865, kapteeni 1867, everstiluutnantti 1873, eversti 1877, kenraalimajuri 1893 ja kenraaliluutnantti 1900. Hän erosi palveluksesta vuonna 1900.
Enckell oli naimisissa vuodesta 1865 Emilia Henriette Krogeruksen (1847–1921) kanssa. Heillä oli 8 lasta joista tunnetuin oli lääkäri, hammaslääkäri ja taidemaalari Karl Gustaf (Gösta) Enckell.
S/S Argo
S/S Argo oli suomalainen Gustaf Eriksonin omistama höyrylaiva jonka neuvostoliittolainen sukellusvene SC 317 torpedoi Bogskärin lähistöllä jatkosodan aikana 16. kesäkuuta 1942. Laivan 23 hengen miehistöstä sai surmansa yhdeksän, heidän joukossaan oli Gustaf Eriksonin poika, laivan toinen perämies Gustaf-Adolf Erikson. Ruotsalainen höyrylaiva S/S Ulla pelasti 14 miehistön jäsentä. SC 317 joutui myös Suomen laivaston upottamaksi.
S/S Argo oli rakennettu 1898 Robert Napier and Sonsin telakalla Glasgowssa. Laivan vetoisuus oli 4 320 kuollutpainotonnia, pituus 98,49 metriä, leveys 13,47 metriä ja syväys 6,10 metriä. Höyrykoneen teho oli 1 340 hevosvoimaa. Laiva oli vuoteen 1912 glasgowlaisen "Glasgow Shipowners Co Ltd " varustamon omistuksella nimellä "Camperdown". Tämän jälkeen se oli ruotsalaisvarustamojen omistuksessa vuoteen 1937 saakka jolloin Gustaf Eriksonin "Rederi Ab Ponape"-varustamo osti sen. Argo nimen laiva sai vuonna 1924.
Christmas and the Beads of Sweat
Christmas and the Beads of Sweat on yhdysvaltalaisen laulaja-lauluntekijä Laura Nyron toukokuussa 1970 julkaistu albumi. Vuonna 2008 levy julkaistiin remasteroituna.
Kaikki kappaleet Laura Nyro, ellei toisin mainita.
Tyttö ja kaiku
Tyttö ja kaiku (, ”Kesäloman viimeinen päivä”, ) on liettualaisen Arūnas Žebriūnasin ohjaama neuvostoliittolainen perhe-elokuva vuodelta 1964. Juri Nagibinin tarinaan perustuva elokuva kertoo 12-vuotiaasta tytöstä Vikasta, joka viettää kesälomansa loppua aurinkoisella ja vuoristoisella rannalla jossakin etelässä ja tutustuu samanikäiseen poikaan, joka vaikuttaa muita älykkäämmältä. Tyttö näyttää pojalle salaisen paikan, jyrkkien rantakallioiden välisen kaikuisan onkalon. Kun isommat pojat kiusaavat, poika kuitenkin jättää tytön yksin ja tyttö pettyy.
Vika-tyttö viettää viimeistä kesäloman päivää kalastaja­isoisänsä luona. Isä on tulossa hakemaan, mutta tyttö ei haluaisi lähteä. Aamulla isoisä lähtee veneellä kalaan ja tyttö jää tapansa mukaan vaeltamaan pitkin kallioisia rantoja ja puhumaan ystävilleen, kiville.
Kylän poikajoukko tulee rannalle valitsemaan uutta johtajaansa sukeltamalla maalilla merkittyä rapua vedestä. Johtajaksi haluava vanhin poika pettää kilpailijaansa heittämällä mereen muun kuin merkityn ravun. Vika-tyttö seuraa sivusta, huomaa petoksen ja kertoo siitä pojille.
Pian Vika tapaa yksinäisen pojan Romasin, joka on viettämässä päivää seudulla eikä tunne ketään. Vika vie pojan paikkoihin, joissa kaiku vastaa erilaisiin ääniin. He ystävystyvät, mutta pian poikajengin vanhin kostaa Vikalle rapupaljastuksen piilottamalla Vikan vaatteet kun tämä on uimassa. Uusi ystävä Romas meneekin tilanteessa poikien puolelle eikä puolusta Vikaa. Vika syyttää Romasia pelkuriksi.
Romas haluaa todistaa ettei ole pelkuri. Hän sukeltaa Vikan heittämän merkityn ravun merestä, mutta Vika ei lepy. Vikan isä tulee hakemaan tyttöä, ja Romas katsoo kun tytön isän kuorma-auto häipyy horisonttiin.
"Tyttö ja kaiku" sai tuomariston erikoispalkinnon Locarnon elokuvajuhlilla 1965.
Bo Mossberg
Bo Tore Mossberg (s. 27. heinäkuuta 1935) on erityisesti kasviaiheisiin erikoistunut ruotsalainen kuvataiteilija ja kuvittaja. Mossbergin tunnettuihin kuvitustöihin kuuluu "Den nya Nordiska Floran" (2003, , 2005).
Huopana
Huopana on Viitasaaren länsirajalla sijaitseva kylä. Huopanaa pidetään kaupungin tunnetuimpana kylänä, sillä Huopanankoskella kalastanut kirjailija Juhani Aho loi alueelle maineen. Usein Huopanan kylää kutsutaan Huopanankoskeksi alueen selkeimmän maamerkin mukaisesti.
Merkkejä ihmisistä Huopanassa on löydetty lähes 2500 vuoden takaa. Kirveellä veistetty muinaissuksi löydettiin vuonna 1933 Ehtosennevalta noin 1,5 metrin syvyydestä suomudan pellolle ajon yhteydessä. Vähin vaurioin säilynyt suksi on ajoitettu radiohiilianalyysilla noin 400 eaa. Urheilumuseossa esillä oleva, molemmista päistä kapeneva suksi on 157,5 cm pitkä ja noin 15 cm leveä. Männystä veistetty suksi on kiinnitetty jalkaan kourupäläs-tyyppisellä siteellä, mäystinnauhat pujotettiin suksen yläpinnan listojen reikien läpi. Pohja on sileä.
Pysyvä asutus Huopanaan tuli 1500-luvun puolivälin jälkeen. Huopana kuului muun Viitasaaren tavoin vuonna 1561 perustettuun Rautalammin seurakuntaan, kunnes vuonna 1628 perustettiin Viitasaaren seurakunta. Vuonna 1560 kylällä oli kolme veroa maksavaa taloa. Ensimmäisiä asukkaita tuli Keitelepohjan kautta Hämeestä. Uudisasukkaista erottuakseen ensimmäiset asukkaat korostivat hämäläisyyttään, joka merkitsi alueen ikiaikaista omistajuutta. Vuonna 1640 asukkaita laskettiin olleen 12 ja saman vuosisadan lopulla noin 20. Vuonna 1870 asukkaita oli 623 ja vuonna 1900 Huopanan alueella oli talollisia 31 sekä valtion mailla uusia asumuksia 25, torppia oli yhteensä 55.
Huopanassa toimii kyläkoulu, joka on yksi Viitasaaren kaupungin kolmesta peruskoulusta ja ainoa koulu taajaman länsipuolella. Toinen Viitasaarella oleva kyläkoulu on Kymönkoskella, taajaman itäpuolella. Huopanan koulussa oppilaina ovat esiopetuksessa olevat sekä 1.–6. luokkien oppilaat. Koulussa on neljä opetusryhmää, esiopetusluokan lisäksi luokat 1–2, 3–4 ja 5–6 on yhdistetty yhteensä kolmeksi opetusryhmäksi.
Vuonna 1886 valmistunut koulutalo paloi 23. päivä tammikuuta 1986. Uusi koulu otettiin käyttöön lokakuussa 1987. Liikuntasalina käytettiin läheistä maamiesseurantaloa, kunnes vuonna 1997 valmistui koulun yhteyteen liikuntasali. Itsessään ikävän tulipalon on myöhemmin katsottu säilyttäneen kyläkoulun Huopanassa, sillä muut Viitasaaren länsiosien vanhemmissa rakennuksissa toimineet koulut on suljettu.
Savijärven tervatehdas
Savijärven tervatehdas oli Lammilla Hämeenlinnassa nykyisellä Evon retkeilyalueella sijaitsevan Savijärven ja Rahtijärven yhdistävän puron länsirannalla sijainnut tervatehdas. Tehdas aloitti toimintansa 1864 ja se lienee toiminut 1800-luvun lopulle saakka. Tehdas oli ensimmäisiä Suomeen perustettuja tervatehtaita jotka käyttivät tuotannossaan teollisia menetelmiä.
Evon metsäopiston yhteyteen perustettu Savijärven tehdas tuotti 1860-luvulla päätuotteena puuhiiltä tervan ja tärpätin ollessa prosessissa syntyneitä sivutuotteita. 1890-luvulla päätuotteeksi oli vaihtunut terva.
Tehtaasta on säilynyt harmaakivistä kylmämuurattu 3,1 x 5,5 metrin kokoinen ja 1,6 metriä korkea retorttiuuni jonka päällä on rautavantein sidottu rautainen keittopata. Retorttiuunista pohjoiseen sijaitsee halkaisijaltaan 6 metrin kokoinen tiilistä muuratun pyöreän tervauunin pohja. Entisellä tehdaspaikalla on jäljellä myös suuri maatunut hiilikasa, irtotiiliä sisältävä maavalli, neliömäinen kivirakennelma ja uittorännin jäänteitä purossa.
Pispala (suunnittelualue)
Pispala on Tampereen lounaiseen suuralueeseen kuuluva suunnittelualue noin kolme kilometriä ydinkeskustasta länteen. Pispalan suunnittelualueeseen kuuluvat Hyhkyn, Ylä-Pispalan, Tahmelan, Ala-Pispalan ja Santalahden tilastoalueet. Tilastoalueet vastaavat suurin piirtein kaupunginosia.
Sampo (suunnittelualue)
Sampo on Tampereen keskiseen suuralueeseen kuuluva suunnittelualue. Sammon suunnittelualueeseen kuuluvat Kalevanrinteen, Liisankallion, Petsamon, Lapin, Lapinniemen, Kalevan, Järvensivun, Vuohenojan, Kaupin ja Kissanmaan tilastoalueet. Tilastoalueet vastaavat suurin piirtein kaupunginosia.
Leino (suunnittelualue)
Leino on Tampereen koilliseen suuralueeseen kuuluva suunnittelualue. Leinon suunnittelualueeseen kuuluvat Linnainmaan, Leinolan, Holvastin, Vehmaisten ja Hankkion tilastoalueet. Tilastoalueet vastaavat suurin piirtein kaupunginosia.
Pietari – Metropoli nurkan takana
Pietari - Metropoli nurkan takana on toimittaja Magnus Londenin kirjoittama opaskirja ja lähinnä suomalaisille lukijoille suunnattu reportaasikokoelma. Kirjoittamiseen ovat osallistuneet myös toimittajat Anders Mård ja Milena Parland. He ovat kirjoittaneet tavallisuudesta poikkeavan, persoonallisen matkaoppaan. Kirja on sekoitus reportaaseja ja konkreettisia matkavihjeitä, ja se esittelee Pietarin tunnetuimpia nähtävyyksiä.
Tekstiä täydentävät Andrei Stserbakov-Parlandin valokuvat.
Piiskauspetäjä
Piiskauspetäjä (käytetty myös nimiä Piiskausmänty ja Piiskuupetäjä) oli ruumiillisen rangaistuksen täytäntöönpanossa käytetty suuri mänty jonka runkoon käräjillä piiskattavaksi tuomittu, yläruumiistaan paljaaksi riisuttu henkilö sidottiin käsistään ja jaloistaan piiskauksen ajaksi. Piiskaajana toimi pitäjän piiskuri eli profossi. Piiskausrangaistus oli lakisääteisenä voimassa Suomessa keskiajalta aina vuoteen 1891 saakka kunnes vuoden 1889 rikoslaki poisti sen käytöstä. Vuoden 1734 laki mahdollisti myös sakkorangaistuksen muuttamisen raipparangaistukseksi mikäli tuomittu oli varaton.
Piiskauspetäjiä on säilynyt rauhoitettuna eri puolilla Suomea.
Ulf Mikael Smeds
Ulf Mikael Smeds (s. 24. syyskuuta 1973) on Maksuturva-yhtiöiden (Maksuturva Group Oy ja Maksuturva ICT Services Oy) perustaja sekä toimitusjohtaja ja hallituksen jäsen.
Koulutukseltaan Smeds on kauppatieteiden maisteri (1999). Vuonna 2006 hän aloitti jatko-opinnot ja ryhtyi työstämään väitöskirjaa Aalto-yliopistossa (Helsingin Kauppakorkeakoulu) kuluttajien suhtautumisesta verkkomaksamisen turvallisuuteen. Väitöskirja jäi kesken Maksuturva-yhtiöiden perustamisen takia. Ennen Maksuturva-yhtiöiden perustamista Smeds työskenteli OP (finanssiryhmä) palveluksessa vuosina 1999–2008 erikoisalueena ottolainaus ja maksuliike. Maksuturva Group Oy (entiseltä nimeltään Suomen Maksuturva Oy) toimii Finanssivalvonnan alaisena rekisteröitynä maksulaitoksena ja sille on myönnetty kansainvälisten korttiyhtiöiden PCI DSS -turvallisuussertifikaatti.
Smeds toimi vuosina 2011–2014 Suomen Elektronisen Kaupankäynnin yhdistyksen (ECF:n) hallituksen jäsenenä ja myöhemmin puheenjohtajana. Vuonna 1996 toimintansa aloittanut ECF sulautui vuonna 2014 Verkkoteollisuus ry:hyn.
Smeds on naimisissa ja hänellä on kolme lasta.
Jongmyo
Jongmyo (, hanja 宗廟) on kungfutselainen pyhäkkö Korean Soulissa. Se on rakennettu Joseon-dynastian (1392–1897) kuninkaiden ja kuningattarien muistoseremonioita varten. Nykymuotoinen pyhäkkö on ollut olemassa 1500-luvulta alkaen, ja siellä suoritettavien seremonioiden perinteet ulottuvat 1200-luvulle asti. Pyhäkkö on Unescon maailmanperintökohde vuodesta 1995.
Pyhäkkö rakennettiin samaan aikaan kuin Gyeongbokin palatsi dynastian aikaisempien hallitsijoiden muistolaattojen säilyttämistä varten. Kungfutselaisen perinteen mukaan kuninkaallinen perhe vietti siellä seremonioita esi-isiensä kunnioittamiseksi viisi kertaa vuodessa. Nykyisinkin Joseon-dynastian jälkeläiset kokoontuvat vuosittain seremonioihin, ja pukeutuvat niissä aikakauden perinteisiin asuihin.
Nintendo Classic Mini
Nintendo Classic Mini (Pohjois-Amerikassa NES Classic Edition, myös Nintendo Classic Mini: Nintendo Entertainment System, Japanissa Nintendo Classic Mini: Family Computer) on Nintendon vuonna 2016 julkaisema uusi versio Nintendo Entertainment Systemistä (NESistä). Uusi version paljon pienempi kuin alkuperäinen konsoli, ja sen pelit ovat valmiiksi siihen asennettuna. Lisäksi uudessa versiossa on HDMI-liitäntä televisioon. Konsolissa on kaksi ohjainporttia, eikä se tue alkuperäisen NES-konsolin ohjaimia, vaan sen mukana tulevaa ohjainta, jota voi käyttää myös Nintendon Wii ja Wii U konsoleissa. Ohjaimen johto on lyhyempi mitä alkuperäisessä ohjaimessa.
Nintendo Classic Minin valmistus lopetettiin huhtikuussa 2017. Nintendo toi konsolin uudelleen markkinoille kesäkuussa 2018.
Konsoliin on esiasennettuna seuraavat 30 peliä:
Keskusta (suunnittelualue)
Keskusta on Tampereen keskiseen suuralueeseen kuuluva suunnittelualue. Keskustan suunnittelualueeseen kuuluvat Finlaysonin, Tammerkosken, Nalkalan, Amuri A:n, Amuri B:n, Kaakinmaan, Pyynikinrinteen, Särkänniemen, Tampellan, Jussinkylän, Kyttälä A:n, Kyttälä B:n, Ratinan, Osmonmäen, Tammela A:n, Tammela B:n, Tullin, Kalevanharjun, Hatanpään ja Pyynikin tilastoalueet. Tilastoalueet vastaavat suurin piirtein kaupunginosia.
Messu (suunnittelualue)
Messu on Tampereen koilliseen suuralueeseen kuuluva suunnittelualue. Messun suunnittelualueeseen kuuluvat Uudenkylän, Ruotulan, Huikkaan, Takahuhdin, Hakametsän, Ristinarkun, Aakkulan, Messukylän ja Pappilan tilastoalueet. Tilastoalueet vastaavat suurin piirtein kaupunginosia.
William Dean Howellsin mitali
William Dean Howellsin mitali on kirjallisuuspalkinto, jonka myöntää Yhdysvaltain taide- ja kirjallisuusakatemia. Palkinto on perustettu 1925 ja se on nimetty William Dean Howellsin mukaan. Se myönnetään viiden vuoden välein, yleensä edellisten vuosien aikana ilmestyneelle merkittävälle yhdysvaltalaiselle romaanille, joskin muutaman kerran se on myönnetty kirjailijalle koko hänen tuotannostaan. Palkittavan valitse Akatemian jäsenistä muodostettu komitea ehdokkaista, jotka joku Akatemian jäsen on valinnut.
Terä
Terä voi viitata seuraaviin:
Terä (suunnittelualue)
Terä on Tampereen pohjoiseen suuralueeseen kuuluva suunnittelualue. Terän suunnittelualueeseen kuuluvat Polson, Terälahden ja Velaatan tilastoalueet. Tilastoalueet vastaavat suurin piirtein kaupunginosia.
Aito (suunnittelualue)
Aito on Tampereen pohjoiseen suuralueeseen kuuluva suunnittelualue. Aidon suunnittelualueeseen kuuluvat Nurmen, Sorilan ja Aitoniemen tilastoalueet. Tilastoalueet vastaavat suurin piirtein kaupunginosia.
Kämmen (suunnittelualue)
Kämmen on Tampereen pohjoiseen suuralueeseen kuuluva suunnittelualue. Kämmenen suunnittelualueeseen kuuluvat Kämmenniemen ja Viitapohjan tilastoalueet. Tilastoalueet vastaavat suurin piirtein kaupunginosia.
Härmä (suunnittelualue)
Härmä on Tampereen eteläiseen suuralueeseen kuuluva suunnittelualue. Härmän suunnittelualueeseen kuuluvat Härmälän, Sarankulman ja Rantaperkiön tilastoalueet. Tilastoalueet vastaavat suurin piirtein kaupunginosia.
Luettelo Joensuun julkisista taideteoksista ja muistomerkeistä
Luettelo Joensuun julkisista taideteoksista ja muistomerkeistä sisältää Joensuussa olevat olevat pysyvät patsaat, muistomerkit ja muistolaatat. Joensuuhun on liitetty Pielisensuun, Kiihtelysvaaran, Tuupovaaran, Pyhäselän ja Enon kunnat.
Koivisto (suunnittelualue)
Koivisto on Tampereen eteläiseen suuralueeseen kuuluva suunnittelualue. Koiviston suunnittelualueeseen kuuluvat Rautaharkon, Taatalan, Koivistonkylän, Veisun, Korkinmäen ja Nirvan tilastoalueet. Tilastoalueet vastaavat suurin piirtein kaupunginosia.
Steppenwolf (sarjakuvahahmo)
Steppenwolf on DC Comicsin sarjakuvissa esiintyvä superroisto.
Steppenwolf on yksi Uusista Jumalista, Heggran nuorempi veli sekä Uxasin (Darkseid) eno. Hän on osa Darkseidin eliittiä ja toimii Apokolipsin sotilaskomentajana. Hän myös ratsastaa leijupyörällä, joka on mahdollisesti samantasoista teknologiaa kuin Orionin.
Steppenwolf esiintyi Jack Kirbyn piirtämissä sarjakuvissa lähinnä takaumissa. Hänen ensiesiintymisensä oli lehden "New Gods" numerossa 7, siinä hän auttoi Darkseidia murhaamaan Highfatherin vaimon. Highfather kosti tämän tappamalla Steppenwolfin, mikä aloittaa sodan Apokolipsin ja Uuden Genesiksen välillä. Steppenwolf elvytettiin myöhemmin yhdellä Desaadin keskinnöistä.
Steppenwolf on yksi harvoista olennoista, jotka ovat selvinneet kohtaamisesta Tuomiopäivän kanssa. 2500 vuotta sitten Steppenwolf matkusti Darkseidin ja pienen ryhmän kera planeetalle nimeltä Bylan 5. Planeetalla oli arvokkaita materiaaleja, joita Apokolips tarvitsi asekehitykseen. Hyökkäys kuitenkin tuhosi nämä materiaalit. Lisäksi Darkseidin pakotettu avioliitto planeetan prinsessan kanssa päättyi, kun Tuomiopäivä hyökkäsi. Steppenwolfin neuvoista huolimatta Darkseid ei käytä Omegasäteitään, vaan kohtaa olennon paljain käsin. Nähtyään palneetan kokeman tuhon, Steppenwolf teleporttaa Darkseidin turvaan ja lupaa olla mainitsematta siitä. Tuomiopäivä itse pakenee sukkulalla, jolla Apokolipsin ryhmä oli tullut.
Hajaäänituomio
Hajaäänituomio ("engl Split decision, SD") on kontaktilajeissa oleva ottelun päättymistapa. Hajaäänituomio tapahtuu, kun kaksi arvostelutuomaria kolmesta näkee pistetuomioon päättyneen kamppailun voittajan olevan eri, kuin kolmas tuomari. Tässä voittamistavassa kaikki kolme tuomaria näkevät jommankumman ottelijan voittaneen ottelun. Hajaäänituomio eroaa "enemmistöpäätöksestä" (engl "majority decision, MD") siten, että enemmistötuomiossa kaksi tuomaria kolmesta näkee toisen ottelijan voittaneen ja kolmas näkee ottelun päättyneen tasatulokseen.
Castorocauda
Castorocauda lutrasimilis on sukupuuttoon kuollut, osittain vedessä elänyt esinisäkäs keskijurakaudelta. Sillä oli uimiseen ja kaivamiseen tarvittavia luurangon sopeutumia ja joitakin hampaiden piirteitä vedessä ruokailemiseen. Se on alkukantaisin nisäkkäiden sukulainen, jolla tiedetään olleen turkki. Sillä oli leveä, litistynyt ja osittain suomuinen häntä kuten nykyisillä majavilla.
"Castorocauda" muistutti nokkaeläintä ja muita kenotsooisia istukkanisäkkäitä. Se osoittaa, että mammaliaformit olivat kehittäneet erilaisia ruokailu- ja liikkumissopeutumia, joiden perusteella ne erosivat suurimmasta osasta mesotsooisen maailmankauden pieniä maalla eläneitä hyönteisten syöjiä.
Allianssin nuorisovaihto
Allianssin nuorisovaihto tarjoaa vaihtoehtoja nuorille, jotka haluavat lähteä töihin ulkomaille. Päävaihtoehdot ovat au pair -toiminta, hotellityö, vapaahtoistyö ja kansainväliset vapaaehtoisleirit sekä ”work experience” eri aloilla. Allianssin nuorisovaihdon kautta voi lähteä noin 60 maahan eri puolille maailmaa ja oleskelun kesto vaihtelee parista viikosta noin vuoteen asti.
Allianssin nuorisovaihto edistää kulttuurienvälistä oppimista ja globaalia ymmärrystä järjestämällä monipuolisia mahdollisuuksia ulkomailla työskentelyyn. Osa ohjelmista on suunnattu 18–30-vuotiaille, mutta vapaaehtoisohjelmien alaikäraja on 16 vuotta, eikä niissä ole yleensä yläikarajaa. Nuorisovaihdon kautta lähtee siis vapaaehtoistyötä tekemään hyvin eri-ikäisiä ihmisiä. Allianssin nuorisovaihdon kautta lähtee vuosittain 400 osallistujaa saamaan kansainvälistä kokemusta ja kehittämään kielitaitoaan ja muita työelämävalmiuksiaan. Vuonna 1993 perustettu nuorisovaihto on osa Suomen Nuorisyhteistyö Allianssia.
Allianssin nuorisovaihto toimii koordinoivana tahona Erasmus+-tuetussa Eurooppalainen Vapaaehtoispalvelu (EVS) -ohjelmassa. Allianssin nuorisovaihdon Graduate Work Experience (GWE)-ohjelman kautta Humakista ja Noviasta vastavalmistuneet voivat lähteä työharjoitteluun toiseen Euoopan maahan.
Allianssin nuorisovaihto järjestää Suomessa kansainvälisiä vapaaehtoisleirejä ja välittää suomalaisia leireille ulkomaille. Kansainvälisellä vapaaehtoisleirillä ryhmä työskentelee esimerkiksi paikallisen kylän, järjestön, projektin tai muun yleishyödyllisen tahon hyväksi. Vapaaehtoiset tutustuvat toisiinsa ja leirikohteeseen tekemällä töitä yhdessä noin 30–40 tuntia viikossa.
Suomessa nuorisovaihto järjestää vuosittain kansainvälisiä vapaaehtoisleirejä yhteistyössä kunnallisten nuorisotoimien, paikallisten yhdistysten ja muiden yleishyödyllisten toimijoiden kanssa.
Work Experience -ohjelmien kautta pääsee työskentelemään ulkomaille. Nuorisovaihdon kautta on haettavissa paikkoja Yhdysvalloissa, Saksassa, Espanjassa ja Karibialla.
Toisen asteen ammatillisesta koulutuksesta vastavalmistuneet voivat hakea Erasmus+ -tuettuun Ready for Life -työharjoitteluun Eurooppaan.
Au pair työskentelee ja asuu perheessä ulkomailla. Hän hoitaa perheen lapsia ja tekee kevyitä kotitöitä. Vastineeksi työstään au pair saa isäntäperheeltään oman huoneen, ateriat ja kuukausittaisen taskurahan. Vapaapäiviä au pairilla on vähintään yksi viikossa.
Allianssin nuorisovaihdon kautta au pairiksi voi lähteä Yhdysvaltoihin, Kiinaan, Australiaan, Uuteen-Seelantiin ja eri Euroopan maihin.
Nuorisovaihdon kautta voi lähteä palkattuun hotellityöhön Isoon-Britanniaan 4–12 kuukaudeksi.
Allianssin nuorisovaihto tarjoaa japanin, englannin, espanjan, ranskan ja saksan kielikursseja. Japania voi lähteä opiskelemaan Japanin Sapporoon. Espanjaa voi lähteä opiskelemaan Argentiinaan, Costa Ricaan, Ecuadoriin, Meksikoon sekä Euroopassa Espanjan Santiago de Compostelaan. Ranskaa voi opiskella Ranskan Montpellier’ssa ja saksaa Saksassa tai Itävallassa. Englantia voi lähteä oppimaan Irlannin Galwayhin tai Pohjois-Irlannin Derryyn. Kurssit kestävät vähintään kaksi viikkoa.
4-metyylipyridiini
4-metyylipyridiini eli γ-pikoliini tai 4-pikoliini (CHN) on pyridiinin johdannaisiin kuuluva heterosyklinen aromaattinen yhdiste. Yhdistettä käytetään orgaanisen kemian synteeseissä valmistettaessa muun muassa lääkeaineita. 4-metyylipyridiini on 2- ja 3-metyylipyridiinien isomeeri.
4-metyylipyridiini on huoneenlämpötilassa väritöntä nestettä ja sillä on epämiellyttävä pyridiininkaltainen haju. Epäpuhtauksien vuoksi yhdiste on usein väriltään ruskehtavaa. 4-metyylipyridiini liukenee erittäin hyvin veteen sekä etanoliin ja dietyylieetteriin ja hieman vähemmän etanoliin. Aine on heikko emäs. 4-metyylipyridiini voidaan hapettaa kaliumpermanganaatin avulla isonikotiinihapoksi. 4-metyylipyridiinin metyyliryhmän protonit ovat poikkeuksellisen happamia (pK 32,2), ja erittäin voimakkaat emäkset voivat deprotonoida ne. Muodostuva anioni reagoi muun muassa aldehydien kanssa additioreaktioilla.
4-metyylipyridiini ärsyttää hengitysteitä, ihoa ja silmiä. Yhdisteelle altistumisesta voi seurata pääkipua, huonovointisuutta, vatsakipuja, oksentelua ja silmille tai iholle joutuessaan se voi syövyttää.
4-metyylipyridiiniä esiintyy muiden metyylipyridiini-isomeerien tavoin kivihiilitervassa, josta sitä voidaan eristää tislaamalla. Sitä esiintyy myös hevosten virtsassa sekä luiden pyrolyysissä muodostuvassa öljyssä. Teollisesti yhdistettä valmistetaan pääasiassa asetaldehydin ja ammoniakin välisellä reaktiolla ja katalyyttinä käytetään alumiinioksidin, piidioksidin ja kadmiumkloridin seosta. Lisäksi reaktiossa muodostuu 2-metyylipyridiiniä.
4-metyylipyridiiniä käytetään valmistettaessa muita yhdisteitä kuten isonikotiinihappoa ja sen johdannaisia, isoniatsidia, 4-vinyylipyridiiniä, nevirapiinia, väriaineita ja hartseja. Sitä voidaan myös käyttää hartsien liuottimena.
Körkarlen (vuoden 1958 elokuva)
Körkarlen on Arne Mattssonin ohjaama ja Rune Lindströmin käsikirjoittama ruotsalainen fantasia- ja kauhuelokuva vuodelta 1958. Se on uudelleenfilmatisointi vuoden 1921 samannimisestä elokuvasta.
Elokuva edusti Ruotsia Berliinin elokuvajuhlilla 1959.
Rolf Jansson
Rolf Jansson nimitettiin VR Groupin toimitusjohtajaksi vuonna 2016 Mikael Aron jälkeen, joka erosi tehtävästä kesäkuussa 2016. Aiemmin Jansson on toiminut VR:n kehitysjohtajana vuodesta 2009 ja vuodesta 2011 VR Transpointin johtajana, jossa hän vastasi liiketoiminnan uudistamisesta.
Ophidia
Ophidia on suomumatelijoiden ryhmä, joka sisältää nykyiset käärmeet sekä kaikki matelijat jotka ovat lähempää sukua käärmeille kuin muille liskojen eläville ryhmille.
Kladogrammi Wilson "et al". (2010) tutkimuksen pohjalta, jossa monet ”alkukäärmeet” on sijoitettu aitoihin käärmeisiin (Serpentes):
Erilainen kladogrammi Caldwell "et al." (2015) mukaan:
Mindy Finn
Mindy Lisa Finn (s. 10. helmikuuta 1981 Houston, Texas) on yhdysvaltalainen digitaalisen strategian konsultti, joka oli sitoutumattoman Evan McMullinin varapresidenttiehdokas vuoden 2016 presidentinvaaleissa.
Finn opiskeli Bostonin sekä George Washingtonin yliopistoissa ja työskenteli jonkin aikaa toimittajana, ennen kuin hän lähti mukaan politiikkaan republikaanisessa puolueessa. Hän on työskennellyt digitaalisen kampanjoinnin parissa muun muassa George W. Bushin vuoden 2004 presidenttikampanjassa sekä Mitt Romneyn vuoden 2008 kampanjassa. Hän on myös ollut töissä muun muassa Twitterillä ja tehnyt konsultointitöitä Googlelle, sekä perustanut järjestön Empowered Women.
Poliittiselta suuntaukseltaan Finn on konservatiivinen republikaani. Hän muun muassa vastustaa aborttia.
Vuoden 2016 presidentinvaalien esivaalien aikaan Finn oli mukana johtamassa Donald Trumpia vastustavaa "Never Trump" -liikettä. 6. lokakuuta hänestä tuli Evan McMullinin varapresidenttiehdokas. He olivat vaaleissa sitoutumattomina ehdokkaina.
Finnillä on kaksi lasta. Uskonnoltaan hän on juutalainen.
Gregory Porter
Gregory Porter (s. marraskuu 1971 Los Angeles) on yhdysvaltalainen Grammy-palkittu jazzlaulaja. Hänet tunnetaan syvästä ja pehmeästä äänestään sekä päälaen, korvat ja kaulan peittävästä esiintymishatustaan, jonka hän sanoo piilottavan hänelle tehdyn ihokirurgian jälkiä. Porterin musiikkityyliä kuvataan jazzin, bluesin, gospelin ja soulin yhdistelmäksi.
Los Angelesissa syntynyt Porter varttui Kalifornian Bakersfieldissä yhtenä yksinhuoltajaäidin kahdeksasta lapsesta. Hän innostui jo varhain Nat King Colen musiikista, ja vuonna 2004 häneltä valmistui musikaali nimeltä "Nat King Cole And Me – A Musical Healing". Vuonna 1999 Porter oli mukana New Yorkissa esitetyssä musiikkirevyyssä "It Ain’t Nothin’ But The Blues".
Porterin esikoisalbumi "Water" (2010) sai Grammy-ehdokkuuden vuoden parhaiden jazzlaulualbumien sarjassa. Kakkosalbumin "Be Good" (2012) nimikappale oli myös Grammy-ehdokkaana. Kolmas albumi "Liquid Spirit" toi hänelle Grammy-palkinnon vuonna 2014.
Gregory Porter asuu New Yorkin Brooklynissä vaimonsa ja vuonna 2013 syntyneen poikansa kanssa.
Maaliskuussa 2015 Porter vieraili Suomessa UMO Jazz Orchestran solistina. Kulttuuritalolla pidetyn konsertin lisäksi Yleisradio teki vierailusta televisiotaltioinnin Yle Live -sarjaansa yhtiön M1-studiossa.
Kansan Sana (täsmennyssivu)
Kansan Sana -nimisiä lehtiä on ollut useita:
Dorian Boccolacci
Dorian Boccolacci (s. 9. syyskuuta 1998 Cannes) on ranskalainen moottoriurheilija.
Boccolacci kuului vuodet 2012–2015 entisen Formula 1-tallin Lotuksen nuorten kuljettajien kehitysohjelmaan.
Boccolacci aloitti Karting-uransa vuonna 2006. Vuonna 2013 hän voitti muun muassa CIK-FIA International Super Cup KZ2 ja WSK Euro Series -luokkien mestaruudet.
Vuonna 2014 Boccolacci aloitti kilpauransa Ranskan Formula 4 -sarjassa saavuttaen kaksi voittoa, kaksi paalupaikkaa ja kahdeksan palkintosijaa sijoittuen sarjan loppupisteissä toiseksi. Vuonna 2015 Boccolacci kilpaili Euroopan Formula 3 -sarjassa keräten 27 pistettä sijoittuen sarjan 19:ksi. Vuonna 2016 Boccolacci siirtyi Eurocup Formula Renault -sarjaan josta hän saavutti kaksi voittoa, kaksi paalupaikkaa ja seitsemän palkintosijaa sijoittuen sarjan toiseksi. Samana vuonna hän ajoi Formula Renault NEC -sarjassa sijoittuen sarjan kolmanneksi.
Vuonna 2017 Boccolacci kilpaili GP3-sarjassa Trident -tallissa.
Aviador
Aviador Kustannus on suomalainen kirjankustantamo, joka on perustettu vuonna 2012. Se sijaitsee Nurmijärvellä Rajamäen kylässä. Yrityksen kustannusjohtaja on Vesa Tompuri.
Aviador kustantaa sekä suomalaista että ulkomaista kauno- ja tietokirjallisuutta. Kustantamon julkaisut painottuvat erityisesti musiikkiin, kulttuurihistoriaan, tiedehistoriaan ja tekniikan historiaan ja shakkiin sekä muihin erityisharrasteisiin. Kustantamo julkaisee myös suomalaista ja suomennettua runoutta. Aviadorin ensimmäinen julkaistu teos oli Noël Balenin kirjoittama jazz-kitaristi Django Reinhardtista kertova elämäkerta "Django, vallaton virtuoosi".
Smile (Laura Nyron albumi)
Smile on yhdysvaltalaisen laulaja-lauluntekijä Laura Nyron helmikuussa 1976 julkaistu albumi. Vuonna 2008 levy julkaistiin remasteroituna.
Kaikki kappaleet Laura Nyro, ellei toisin mainita.
Paulo Lins
Paulo Lins (s. 1958 Rio de Janeiro, Brasilia) on brasilialainen kirjailija.
Rio de Janeirossa syntynyt Lins muutti seitsemänvuotiaana Cidade de Deus ('jumalan kaupunki') -favelaan.
Linsin romaanista "Jumalan kaupunki" (1997) on tehty maineeseen noussut elokuva "Jumalan kaupunki" (2002), jonka ohjasivat Fernando Meirelles ja Kátia Lund.
Löytöjoen terva- ja tärpättitehdas
Löytöjoen terva- ja tärpättitehdas eli Hallan Ukon tervauuni oli Hyrynsalmella vuosina 1924–1939 toiminut tervaa ja tärpättiä valmistanut tehdaslaitos. Tehtaan rakensi hyrynsalmelainen maanviljelijä ja valtiopäivämies J. A. Heikkinen eli Hallan Ukko. Tehdas sijaitsi Hallan tilan läheisyydessä Löytöjoen varressa.
Tehtaassa oli kolme metriä korkea retorttiuuni, höyrykoneen käyttämä jäähdytyslaitteisto ja puuhapon tislauskattila. Tehdas valmisti 1930-luvulla tärpätin ja tervan ohella puuhappoa, pikiöljyä ja saapasrasvaa. Tuotannossa syntynyt puuhiili käytettiin pääosin retortin lämmittämiseen. Jäljellejäänyt hiili ja koksi kertyi tehtaan ympäristöön jätekasoiksi. Jatkosodan aikana Hyrynsalmen–Kuusamon kenttärataa rakentaneet saksalaiset purkivat osittain toimintansa lopettaneen tehtaan tervauunin ja vievät alueelta käyttökelpoisen metallin.
Tehtaasta on säilynyt tuotannossa käytettyjen laitteiden sekä rakennusten raunioita ja lisäksi toiminnan aikana syntyneitä maakuoppia ja hiilikasoja. Tehdasalue restauroitiin vuosina 2000–2001 raivaamalla paikalta kasvillisuutta, vahvistamalla sortuneita kivilatomuksia ja rakentamalla puiset suojakatokset raunioiden päälle. Vierailijoita varten tehtiin myös alkuperäisen mallin mukaan miehistökämppä tehtaan toimintaa esitteleväksi näyttelytilaksi sekä rakennettiin Löytöjoen yli silta, joen rannalle tulentekopaikka ja tehdasalueelle opaskylttejä.
Rafael Rinne
Vieno Rafael Rinne (21. marraskuuta 1904 Nousiainen – 27. marraskuuta 1978 Helsinki) oli suomalainen filosofian maisteri, osastopäällikkö ja päätoimittaja.
Rinteen vanhemmat olivat maalari Frans Anton Rinne ja Fanny Maria Jaska. Hän pääsi ylioppilaaksi 1926 ja valmistui filosofian kandidaatiksi 1931 ja maisteriksi 1934. Rinne oli Varkauden työväenopiston johtajana 1931–1934, Elanto-lehden toimittajana 1936–1938 ja tamperelaisen Kansan Lehden päätoimittajana 1938–1941. Tämän jälkeen hän toimi kansanhuoltoministeriössä osastosihteerinä 1942 ja oli valtion tiedotuslaitoksen palveluksessa 1942–1944 sekä Talouselämä-lehden toimittajana 1944–1945. Rinne oli sosiaaliministeriön osastopäällikkönä vuodesta 1945 alkaen.
Rinne oli Turun kaupunginvaltuuston jäsenenä 1931, hinta- ja palkkaneuvoston jäsenenä ja varapuheenjohtajana 1945–1953, Yleisradion hallintoneuvoston jäsenenä 1946–1949 sekä valtion palkkauslautakunnan puheenjohtajana 1954–1956.
Rafael Rinne oli naimisissa 1936–1946 Helena Oreschnikov-Virtasen kanssa, liitto päättyi avioeroon. Hän meni uudelleen naimisiin 1946 Työväen Urheiluliiton naissihteerin ja Naisten Urheilulehden päätoimittajan Greta Viola Rajalan (1912–2009) kanssa.
M/S Antonia
M/s Antonia liikennöi kesäisin Iniön Dalenin ja Houtskärin Mossalan välillä ja se on osa Saariston Rengastietä.
Ekaniitti
Ekaniitti on harvinainen silikaattimineraali jonka rakennekaava on joko CaThSiO tai (Ca,Fe,Pb)(Th,U)SiO. Koska se sisältää toriumia ja toisessa muodossaan myös uraania, nämä kaksi alkuainetta tekevät mineraalista lievästi radioaktiivisen. Se on eräs harvoista tunnetuista radioaktiivisista jalosilikaateista. Ekaniittia löydettiin ensimmäisen kerran 1955 Ratnapuran piirikunnasta, Sri Lankasta ja se on nimetty löytäjänsä F. L. D. Ekanayaken mukaan.
Suurimmat ekaniitin esiintymät ovat Sri Lankassa, jossa mineraali löydettiin ensimmäisen kerran. Lisäksi esiintymiä tunnetaan Venäjällä ja Pohjois-Amerikassa. Kanadan Yukonissa sitä on tavattu syeniittisissä siirtolohkareissa, kun taas Albanvuorilla, Italiassa se esiintyy vulkaanisessa kivessä.
Ekaniitti on metamiktaattinen mineraali, eli sen radioaktiivisuus muuttaa kiteiden rakennetta. Tästä syystä kiderakenteeltaan virheettömät ja tasaväriset ekaniittikivet ovat harvinaisia. Mohsin kovuus on 4,5. Ekaniitti on normaalisti vihreää, mutta myös tumman punaisia ja kellertäviä muotoja on tavattu.
Haapaniemen koulu (Viitasaari)
Haapaniemen koulu on Viitasaarella toimiva yhtenäiskoulu. Haapaniemen koulu käsittää luokat 1-9 sekä esiopetuksen. Haapaniemen koulu muodostettiin liittämällä aiemmin alakouluna toimineeseen Haapaniemen kouluun Viitasaaren keskuskoulu, joka käsitti yläkoulun.
Dye My Hair
Dye My Hair on suomalaisartisti Alman 28. lokakuuta 2016 julkaistu ensimmäinen EP. Sillä on kolme kappaletta (”Dye My Hair”, ”Karma”, ”Knock”) sekä akustinen versio ”Dye My Hair” -kappaleesta.
EP:n ensimmäinen single ”Karma” julkaistiin 3. kesäkuuta 2016. Se menestyi Suomessa hyvin sijoittuen muun muassa Suomen virallisen latauslistan ensimmäiseksi ja singlelistan viidenneksi. Kappaletta striimattiin Suomessa platinalevyyn oikeuttavat neljä miljoonaa kertaa hieman alle kolmessa kuukaudessa.
EP:n julkaisupäivänä 28. lokakuuta 2016 julkaistiin sen toinen single, nimikappale ”Dye My Hair”, joka on parhaimmillaan sijoittunut Suomessa latauslistan toiseksi.
Greta Rajala-Rinne
Greta Viola Rajala-Rinne (o.s. "Rajala", 1. helmikuuta 1912 Helsingin maalaiskunta – 31. tammikuuta 2009) oli suomalainen toimittaja ja toiminnanjohtaja.
Rajala-Rinteen vanhemmat olivat kirvesmies Kalle Rajala ja Hilma Lehmusvaara (Lindberg). Hän pääsi ylioppilaaksi 1934 ja opiskeli Manchesterin yliopistossa 1952. Rajala-Rinne toimi Työväen Urheiluliiton naissihteerinä 1936–1951 ja Pajulahden urheiluopiston johtajana 1936–1946. Hän oli Naisten Urheilulehden päätoimittajana 1936–1961 ja Suomi-Tsekkoslovakia-seuran toiminnanjohtajana 1959–1974.
Rajala-Rinne oli Työväen Urheiluliiton liittotoimikunnan jäsenenä 1951–1965 ja liiton naistoimikunnan puheenjohtajana 1951–1966. Hän oli naisvoimistelun olympiatoimikunnan jäsen ja sihteeri 1950–1952. Rajala-Rinne oli Helsingin olympialaisten naisvoimistelujoukkueen johtajana. Hän oli valtion urheiluneuvoston jäsen 1956–1971 ja Urheilumuseosäätiön hallintoneuvoston ja johtokunnan jäsen 1959–1973.
Greta Rajala-Rinne oli naimisissa vuodesta 1946 osastopäällikkö, päätoimittaja Rafael Rinteen kanssa.
Fly (Flu-Bandin albumi)
Fly on jazzyhtye Flu-Bandin vuonna 1981 julkaistu esikoisalbumi.
Kaikki kappaleet säveltänyt Calle Björklund ja sanoittanut Frank Robson.
Luettelo Nintendo Switch -peleistä
Tämä on luettelo Nintendo Switch -peleistä.
Lauri Mäntyvaaran tuuheet ripset
Lauri Mäntyvaaran tuuheet ripset on vuonna 2017 ensi-iltansa saanut nuortenelokuva, jonka on käsikirjoittanut ja ohjannut Hannaleena Hauru. Elokuvan tuottaja on Jussi Rantamäki (Elokuvayhtiö Aamu). Elokuva sai ensi-iltansa 28. heinäkuuta 2017.
Bonthe
Bonthe on rannikkokaupunki Sierra Leonen Eteläisessä maakunnassaBonthen piirikunnassa. Kaupunki sijaitsee Sierra Leonen suurimman saaren Sherbron itärannalla, Sherbrojoen suistossa. Vuoden 2015 väestönlaskennassa Bonthen väkiluku oli 9 975.
Tärkein elinkeino Bonthessa on kalastus. Siirtomaa-aikoina kaupunki oli merkittävä kaupan keskus, jossa myytiin palmukuitua ja muita maatalouden tuotteita.
Väestöltään Bonthe on monipuolinen, pääasialliset etniset ryhmät ovat sherbrot ja mendet.
Elite Prospects
Elite Prospects on ruotsalainen jääkiekon tilastojen kokoamiseen erikoistunut verkkosivusto, jonka perusti Johan Nilsson vuonna 1999. Sivustolla käy noin 500 000 yksilöllistä kävijää viikossa. Sen toiminnasta vastaa Every Sport Media Group AB. Virallisten verkkosivujen taustalla työskentelee ohjelmoijia ja myyntihenkilöstöä. Elite Prospectsin pääkonttori sijaitsee Växjössä, kaksi muuta toimistoa on sijoitettu Tukholmaan ja Malmöhön.
Elite Prospects sisältää tiedot yli puolesta miljoonasta henkilöstä. Vuonna 2015 sivusto aloitti tietojen keräämisen myös naispelaajista.
Suomalaisen jääkiekon kattavuudesta yleisesti sekä pelaaja-arvioiden kirjoittamisesta englanniksi vastaa Yleisradion urheilutoimittajana työskentelevä Matias Strozyk. Lisäksi HIFK Hockey hyödyntää verkkosivustollaan Elite Prospectsin tilastopalveluja.
Sebastian Kaatrasalo
Sebastian Kaatrasalo (27. huhtikuuta 1974 Tornio – 20. lokakuuta 2003 Tammisaari) oli suomalainen tanssija, koreografi, näyttelijä ja tanssipedagogi, joka oli mukana perustamassa Suomen ensimmäistä yksityistä teatterikoulua, Teatterilaboratorio ECS:ää. Hän tuli tunnetuksi jo lapsena näyteltyään 1980-luvun puolenvälin satuelokuvassa "Lumikuningatar".
Kaatrasalo valmistui Suomen Kansallisoopperan balettikoulusta ja työskenteli Tanssiteatteri Raatikossa, tamperelaisessa Tanssiteatteri MD:ssä, Claude Brumachonin koreografisessa keskuksessa Ranskassa, tanskalaisen Odin Teatretin Vindenens Bro -ryhmässä sekä jo nelivuotiaasta asti keravalaisessa Teatteri Pesässä.
Sebastian Kaatrasalo kuoli 29-vuotiaana vuonna 2003 aivokasvaimeen.